CELEX: 62011FN0126
Language: hu
Date: 2012-03-29 00:00:00
Title: F-126/11. sz. ügy: 2011. november 28-án benyújtott kereset — ZZ kontra Bizottság

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/31
            
         2011. november 28-án benyújtott kereset — ZZ kontra Bizottság
   (F-126/11. sz. ügy)
   2012/C 174/49
   Az eljárás nyelve: francia
   
      Felek
   
   
      Felperes: ZZ (képviselő: M. Boury ügyvéd)
   
      Alperes: Európai Bizottság
   
      A jogvita tárgya és leírása
   
   A kinevezésre jogosult hatóság határozatának megsemmisítése annyiban, amennyiben fegyelmi büntetésként megrovást szab ki a felperesre.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a kinevezésre jogosult hatóság CMS 10/038. sz., a felperessel szemben megrovás büntetést kiszabó határozatot, valamint az első határozatot megerősítő, R/393/11. sz. határozatot;
            
         
               —
            
            
               a Közszolgálati Törvényszék állapítsa meg, hogy a kinevezésre jogosult hatóság részéről hátrányosan megkülönböztető aktusnak minősül a felperesre kiszabott megrovás büntetés, amelyet a kinevezésre jogosult hatóság az állítólagos zaklatásra vonatkozó érvényes bizonyítékok bemutatása és valódi, a felperes által a munkatársával szemben állítólag elkövetett zaklatás valós és hiteles voltának alátámasztására alkalmas független, pártatlan és méltányos vizsgálat lefolytatása nélkül szabott ki rá;
            
         
               —
            
            
               a Közszolgálati Törvényszék állapítsa meg, hogy ez az ügy súlyos erkölcsi és vagyoni kárt okozott a felperesnek, aki e ténynél fogva jogosult e károk megtérítésére. E károk értékelését a Közszolgálati Törvényszék által meghatározott szempontok alapján kell elvégezni.
            
         
               —
            
            
               a Közszolgálati Törvényszék állapítsa meg többek között, hogy ezen ügy során, és ahhoz kapcsolódó más korábbi ügyekben súlyosan sérültek a felperes alapvető emberi jogai, a számára a Szerződésekben, az Európai Unió Alapjogi Chartájában és az Emberi Jogok Európai Egyezményében biztosított jogosultságok, így a felperes e jogsértésekért kártérítésre jogosult, mely a Közszolgálati Törvényszék mérlegelési jogkörébe tartozik.